ཇི་སྐད་དུ།ལོ་ཙཱ་བ་ཆེན་མོ་ཧྥུ་ལེ་ཧན་ནོ་ཧྥོསཁྱེད་ལོ་ཙཱ་བྱེད་པར་འདོད་ན་དེ་ནི་མཆོག་ཏུ་གྱུར་པའི་ལས་རིགས་ཤིག་ཡིན།ལོ་ཙཱ་བྱེད་པར་ཐོག་མར་བསྒྱུར་བྱ་དང་སྒྱུར་བྱེད་ཀྱི་སྐད་རིགས་གཉིས་ལ་བྱང་གོམས་ཆེན་པོ་ལྡན་དགོས་པ་དང་།དེ་ནས་བསྒྱུར་བྱའི་མ་ཡིག་དང་འབྲེལ་བའི་དངོས་དོན་རྒྱུས་མངའ་ཞིབ་ཚགས་དགོས།གལ་ཏེ་ཆ་རྐྱེན་དེ་དག་མ་འཛོམས་ན་ལོ་ཙཱ་གནད་འཕྲོད་ཡོང་མི་ཐུབ་པ་དང་།ཀློག་པ་པོ་མུན་སྤྲུལ་དུ་བསྲེས་པའི་ལམ་དུ་འཁྲིད་ཉེན་ཡོད་པས་ན་དེ་ལས་ལོ་ཙཱ་མ་བྱས་ན་དགའཞེས་པ་བཞིན།གསར་འགྱུར་རྩོམ་ཡིག་གི་ལོ་ཙཱ་བ་ཚད་ལྡན་ཞིག་ཡིན་ཕྱིན་ཐོག་མར་སྐད་གཉིས་ལ་བྱང་ཆུབ་པ་དགོས་པ་ནི།གསར་འགྱུར་རྩོམ་ཡིག་གི་ལོ་ཙཱ་ལེགས་འགྲུབ་འབྱུང་བའི་སྔོན་འགྲོའི་ཆ་རྐྱེན་ཡིན་སྟབས།ལོ་ཙཱ་བས་དུས་དང་རྣམ་པ་ཀུན་ཏུ་སྐད་གཉིས་ལ་སློབ་སྦྱོང་བྱས་ཏེ།ལོ་ཙཱའི་ལག་ལེན་གྱི་སྐབས་སུ་ཚིག་ཐུང་ཞིང་ཉོག་རྫོབ་མི་ཆེ་བ་དང་།ཁ་གསལ་ཞིང་གོ་བདེ་བ།བརྗོད་དོན་སྙིང་བུ་འབུར་དུ་ཐོན་ཐུབ་པ་བཅས་ལ་འབད་དགོས་པ་མ་ཟད།གསར་འགྱུར་གྱི་ཡིག་སྒྱུར་དེ་ཆེད་ལས་གཞན་དག་གི་ཡིག་སྒྱུར་བྱ་བ་ལས་རྙོག་འཛིང་ཆེ་བ་དང་དཀའ་ངལ་ཆེ་བ་ཞིག་ཡིན།ཡིག་སྒྱུར་མཁན་པོས་བོད་རྒྱ་ཡིག་རིགས་གཉིས་ཁོང་དུ་ཆུད་དགོས་པའི་ཁར།ཕུན་སུམ་ཚོགས་པའི་ཤེས་བྱ་ཡོད་དགོས་པ་དང་།ཏང་དང་རྒྱལ་ཁབ་ཀྱི་བྱེད་ཕྱོགས་སྲིད་ཇུས་ཁག་ཀྱང་ཁོང་དུ་ཆུད་དགོསཞེས་པ་བཞིན་དེང་སྐབས་ཀྱི་རིག་ཚན་གསར་པ་དང་།གཞུང་ལུགས་གསར་པ་ནས་ཐོན་པའི་ཐ་སྙད་གསར་པ་དག་ཐོག་མར་གསར་འགྱུར་རྩོམ་ཡིག་ཏུ་ཐོན་སྲིད་པས།གསར་འགྱུར་རྩོམ་ཡིག་གི་ལོ་ཙཱ་བར་མ་ཡིག་དང་འབྲེལ་བའི་ཕུན་སུམ་ཚོགས་པའི་ཤེས་བྱ་ཡོད་དགོས་ལ།ཏང་དང་རྒྱལ་ཁབ་ཀྱི་བྱེད་ཕྱོགས་སྲིད་ཇུས་ཁག་ཀྱང་ཁོང་དུ་ཆུད་དགོས།དེ་ལྟར་བྱས་ཚེ་འབྱུང་འགྱུར་བོད་འགྱུར་གྱི་གསར་འགྱུར་རྩོམ་ཡིག་དག་ནི་སྔར་བས་དོན་གྱིས་ཕྱུག་ཅིང་ཀུན་གྱིས་ཀློག་འདོད་པ་ཞིག་ཏུ་འགྱུར་ངེས་ཡིན།